Shehu Dikko (an haife shi a Kaduna, Nijeriya ) shi ne mai kula da harkokin ƙwallon ƙafa a Nijeriya.Shi ne Shugaban Kamfanin Gudanar da Kungiyar wanda ke da alhakin kula da Kungiyar Kwallan Kafa ta Najeriya.Ya taba zama mai ba da shawara ga majalisar wakilan Najeriya kan kwamitin wasanni.. .. An haifi Dikko a jihar Kaduna, Najeriya . Ya halarci jami'ar Ahmadu Bello inda ya karanci Quantity Surveying kuma ya kammala a BSc. Ya kuma yi difloma a fannin gudanarwa daga wannan jami'ar. Bayan haka ya sami digirinsa na biyu na harkokin kasuwanci daga Jami'ar Ahmadu Bello . Shehu Dikko ya kasance kafin shiga harkar kwallon kafan kwararru yana aiki a kamfanoni masu zaman kansu tsakanin shekara ta 1991 da shekara ta 2004. A shekara ta 2004, lokacin da ya shiga harkar kwallon kafa a Najeriya ya fara a matsayin FIFA Goal Project Manager (Nigeria) tare da shirya yawon shakatawa da yawa tsakanin Portsmouth FC da Manchester United tare da Kano Pillars FC.A shekara ta 2008, an dauki Shehu Dikko matsayin mai ba da shawara ga kwamitin wasanni a Majalisar Wakilan Najeriya inda ya yi aiki har zuwa 2011.Yayin da yake mai ba gwamnati shawara,ya taimaka wajen tsara dokar Hukumar Wasanni ta Kasa a Majalisar Dokoki ta Kasa .